แนวโน้มดัชนีเช้านี้รีบาวน์ต่อ
นักวิเคราะห์มองแนวโน้มตลาดหุ้นไทยเช้านี้ยังรีบาวน์ต่อลักษณะ V Shape ปัจจัยต่างประเทศยังหนุน -ต่างชาติซื้อสุทธิ
4 มิ.ย. 2553

นักวิเคราะห์มองแนวโน้มตลาดหุ้นไทยเช้านี้ยังรีบาวน์ต่อลักษณะ V Shape ปัจจัยต่างประเทศยังหนุน -ต่างชาติซื้อสุทธิ
นายเจริญ เอี่ยมพัฒนธรรม รองกรรมการผู้จัดการ บล.เคทีซีมิโก้ จำกัด กล่าวถึงแนวโน้มการลงทุนตลาดหุ้นไทยวันนี้ยังมีโอกาสรีบาวน์ได้ต่อเนื่องในลักษณะ V Shape หลังจากปัจจัยในต่างประเทศหนุนต่อเนื่อง อีกทั้งตัวเลขทางเศรษฐกิจของสหรัฐบ่งชี้ว่าตลาดแรงงานฟื้นตัว และตลาดหุ้นในเอเชียน่าจะบวกได้ต่อเนื่อง เพราะปัญหาที่กังวลกันเรื่องหนี้สินยุโรปที่ยังทรงตัว หลังจากไม่มีข้อสรุปใดเพิ่มเติม 
ทั้งนี้ นักลงทุนในตลาดหุ้นไทยบางส่วนเริ่มมองราคาหุ้นบางตัวมีมูลค่าต่ำลงมามากมองโอกาสเป็นจังหวะเข้าซื้อ และการที่นักลงทุนต่างชาติกลับเข้ามาซื้อสุทธิเป็นสัญญาณที่ดี หลังจากที่ผ่านมาขายสุทธิมาต่อเนื่อง แต่อย่างไรก็ตามวันนี้ตลาดหุ้นไทยคงผันผวนบ้าง เพราะนักลงทุนรายย่อยที่ซื้อมาต่อเนื่องก่อนหน้านี้น่าจะหาจังหวะขายหุ้นออกมา ดังนั้น ต้องระวังแรงขายด้วย เพราะที่ผ่านมาดัชนีหุ้นรีบาวน์มา 45 จุดแล้ว แนะนำนักลงทุนให้ลงทุนหุ้นขนาดใหญ่ เช่น แบงก์ พลังงาน     กรอบการลงทุนให้แนวรับ 755 แนวต้าน 780 จุด